Mobiltelefon

=**Mobiltelefonen**=

Skrevet av Andreas Sandersen

En mobiltelefon er en gjenstand i stadig utvikling. Det er nok den gjenstanden som har utviklet seg mest i løpet av de siste tiårene, sammen med datamaskinen. Samfunnet har utviklet seg mer og mer på grunnlag av teknologi, og mange vil nok si at mobiltelefonen er pioneren og foregangstakeren for integrasjonen av teknologisk utstyr i vår hverdag. Og de fleste, inkludert undertegnede, spør seg nok i flere situasjoner hva de skulle gjort uten mobiltelefonen. Allikevel finnes det mennesker der ute som ikke vet hva en mobiltelefon er, eller hvordan den fungerer. Derfor har jeg etter beste evne skrevet en artikkel der jeg prøver å forklare akkurat det.

Vanlig utseende for fronten på en mobiltelefon.

Hva er en mobiltelefon?
For eventuelle gamle eller ekstreme friluftsmennesker (Lars Monsen e.l.) som leser denne aritkkelen, og ikke vet hva en mobiltelefon er, skal dere få en kort forklaring: En mobiltelefon er en bærbar/mobil telefon eller kombinert radiosender og mottaker, som man bærer rundt for å få kontakt med andre mennesker uten å måtte oppsøke dem personlig. Mobiltelefoner finnes i dag i hundrevis av forskjellige varianter og merker. De to mest vanlige merkene er Nokia og Sony Ericsson.



Mobiltelefoni
Det ble i 2008 registrert over 3 milliarder mobilbrukere 222 land og regioner over hele verden fordelt på 930 mobilnettverk. Det er kun to stater/land i verden som ikke har mobilnettverk; Nord-Korea og Burma (Myanmar). En mobiltelefon blir ofte knyttet til et mobilselskap gjennom SIM-kortet. Mobilselskapet er de som setter opp nettverk og tilbyr tjenester for mobiltelefonen din. Av disse tjenestene er de viktigste SMS, MMS, internett og selvfølgelig ringing. Det er SIM-kortet som sørger for at man hele tiden er tilknyttet nettet til mobilselskapet, slik at dette selskapet kan gi de tjenestene mobiltelefonen tillater. SIM-kort forbindelsen gjør også at mobiloperatøren kan fakturere tjenestene dine.

Tidligere
Mobiltelefonens vekt har blitt mindre og mindre de siste tiårene, først og fremst fordi batterienes omfang har blitt ekstremt redusert. På begynnelsen av 80-tallet utgjorde mobiltelefonens batterier 10-20 kg, og de fleste mobiltelefonene var derfor mest brukt i kjøretøy og fartøy. På denne tiden var det manuell oppsetting av telefonsamtaler som gjaldt. Samtalene gikk på et åpent radiosamband, og de fleste mobiltelefonabonnenter var offentlige tejenstemenn, drosjesjåfører, journalister og leger. For å ringe på denne tiden måtte mobilabonnenten kalle opp den lokale telefonsentralen som så satte opp telefonsamtalen manuelt.

En gammel mobiltelefon.

SMS
Det var i tildigere år vanlig å kun //snakke// i disse telefonene, da det var de eneste de var designet for. Men i de senere år har såkalt SMS (Short Message Service) blitt en vanlig funksjon i en mobiltelefon og blitt mer og mer vanlig å ta i bruk. Mange syntes SMS er lettere fordi det er enklere, billigere og i noen tilfeller også mindre tidkrevende. Flere har også angst for å snakke i telefonen, eller er sky for personlig kontakt av noe slag, og da kommer SMS'en godt med. Men det finnes også negative sider ved SMS. Mange mener at SMS'en har forandret mye av vårt sosiale liv. Man blir feigere og tar kanskje SMS'en i bruk når man skal fortelle noe som er vanskelig og si ansikt til ansikt. Det vanligste eksemplet er hvis man ender et forhold på SMS. En annen negativ side er mobbing. Mange tar i bruk SMS til å mobbe, og dette har i dag blitt et stort problem ved enkelte skoler og miljøer.

Vanlig pris for sending av SMS er 0,69 kr. per SMS.

MMS
MMS (Multimedia Messaging Service) er i likhet med SMS blitt en mer populær tjeneste hos mobiltelefonbrukere i de senere årene. Den har ikke samme funksjon i samfunnet eller hyppighet som en SMS, men den blir allikevel ofte brukt av en vanlig mobilbruker. En MMS er rett og slett en video- eller bildemelding sendt fra en mobiltelefon til en annen. Den er fin å ha fordi da kan man enkelt sende bilder av ting man vil dele med andre. Dog er det slik at noen velger å dele ting med andre mobilbrukere, de helst ikke vil se. Dette kan i noen tilfeller medføre problemer, fordi det er umulig å kontrollere hva en sender til en annen.

Et bilde sier mer enn 1000 ord. Mobiltelefonens utvikling gjennom de siste 10-20 årene.

Kilder:
[] Egen kunnskap